stanford-oval/wikipedia huggingface dataset:
นกต้อยตีวิด
ในวัฒนธรรมต่าง ๆ > ในคัมภีร์พุทธศาสนา

คัมภีร์ชั้นพระไตรปิฎกและอรรถกถาของพระพุทธศาสนา ได้กล่าวถึงนกต้อยตีวิดในหลายประเด็นรวมทั้ง
บุคคลพึงตามรักษาศีลเท่าชีวิต เหมือนกับนกตามรักษาไข่
พระพุทธเจ้าทรงตามให้โอวาทกับท่านพระราหุล เหมือนกับนกตามรักษาไข่
สัตว์ 4 พวกกลัวสิ่งที่ไม่ควรกลัว เหมือนนกนอนหงายเพราะกลัวฟ้าถล่ม
นกถึงมีสีสวย แต่ก็มีวาจาไม่ไพเราะ จึงไม่เป็นที่รักของชนทั้งหลาย
มีการกล่าวให้บุคคลตามรักษาศีล เหมือนกับนกต้อยตีวิดตามรักษาไข่ของตน คือ
นกต้อยตีวิดรักษาฟองไข่ฉันใด จามรีรักษาขนหางฉันใด ผู้มีบุตรคนเดียวรักษาบุตรผู้เป็นที่รักฉันใด ผู้มีนัยน์ตาข้างเดียว รักษานัยน์ตาที่ยังเหลืออีกข้างฉันใด ท่านทั้งหลายจงตามรักษาศีลเหมือนฉันนั้นทีเดียว จงเป็นผู้มีศีลเป็นที่รักด้วยดี มีความเคารพ ทุกเมื่อเถิด ดังนี้
มีการกล่าวถึงว่า พระผู้มีพระภาคเจ้าได้ตามรักษาท่านพระราหุล เหมือนกับนกต้อยตีวิตตามรักษาไข่ของตน คือ
พระตถาคตผู้มีพระปัญญาเฉลียวฉลาด ทรงสมบูรณ์ด้วยศีล ทรงรักษาเราเหมือนนกต้อยตีวิดรักษาพืชพันธุ์ เหมือนเนื้อจามรีรักษาขนหางสูงสุดฉะนั้น
มีการกล่าวถึงว่า นกต้อยตีวิดนอนหงาย เพราะกลัวฟ้าถล่ม คือ
เหมือนสัตว์ 4 จำพวกเหล่านี้ ย่อมกลัวต่อสิ่งที่ไม่ควรกลัว (ดังมีที่มา) ว่า ข้าแต่มหาราช สัตว์ 4 จำพวกแล ย่อมกลัวต่อสิ่งที่ไม่ควรกลัวแล 4 จำพวกไฉนบ้าง ข้าแต่มหาราช ไส้เดือนแลย่อมไม่กินดิน เพราะกลัวว่า แผ่นดินจะหมด ข้าแต่มหาราช นกกะเรียนย่อมยืนเท้าเดียว (บนแผ่นดิน) เพราะกลัวว่าแผ่นดินจะทรุด ข้าแต่มหาราช นกต้อยตีวิดนอนหงาย เพราะกลัวว่าฟ้าจะถล่ม ข้าแต่มหาราช พราหมณ์ผู้ประพฤติธรรมแล ย่อมไม่ประพฤติพรหมจรรย์ (คือจะมีภรรยา) เพราะกลัวว่าโลกจะขาดสูญ ฉะนั้น
มีการยกนกต้อยตีวิดว่า เป็นนกที่สวยแต่มีวาจาไม่ไพเราะในสุชาตาชาดก
ในเรื่องนี้อรรถกถาจารย์อธิบายว่า เป็นเรื่องเนื่องกับการสอนนางสุชาดาสะใภ้ของอนาถบิณฑิกเศรษฐีผู้มีวาจาดุร้าย คือพระพุทธเจ้าก็ได้ทรงสั่งสอนนางสุชาดาในชาติก่อน ๆ มาแล้วเช่นกัน และทรงยกนกดุเหว่าเทียบกับนกต้อยตีวิด ที่มีเสียงไม่น่าฟัง คือทรงยกว่า
ธรรมดาสัตว์ทั้งหลายที่สมบูรณ์ด้วยวรรณะ

มีเสียงอันไพเราะ น่ารักน่าชม แต่พูดจาหยาบกระด้าง

ย่อมไม่เป็นที่รักของใคร ๆ ทั้งในโลกนี้และโลกหน้า
พระองค์ (พระราชชนนีของพระโพธิสัตว์ผู้ในชาติหลังเป็นนางสุชาดา) ทรงทอดพระเนตรแล้วมิใช่หรือ

นกดุเหว่าสีดำตัวนี้มีสีไม่สวย ลายพร้อยไปทั้งตัว

แต่เป็นที่รักของสัตว์ทั้งหลายจำนวนมาก

เพราะร้องด้วยเสียงอันไพเราะ
เพราะฉะนั้นบุคคลควรพูดคำอันสละสลวย

คิดก่อนพูด พูดพอประมาณ ไม่ฟุ้งซ่าน

ถ้อยคำของผู้ที่แสดงเป็นอรรถเป็นธรรม

เป็นถ้อยคำอันไพเราะ เป็นถ้อยคำที่เป็นภาษิต
บรรณานุกรม

จันทร์น้อย. "นกกระแตแต้แว้ด". bloggang.com. เก็บจากแหล่งเดิมเมื่อ 2015-06-17. สืบค้นเมื่อ 2015-05-24.
Anon. (1991) Flocking of Red Wattled Lapwings. Newsletter for Birdwatchers 31(5–6):1.
Dharmakumarsinhji, RS (1965) Small displacement by ground nesting birds. Newsletter for Birdwatchers 5(9):10.
Gay, Thomas (1975). "More about the nesting of the Red-wattled Lapwing". Newsletter for Birdwatchers. 15 (4): 9.
Jamdar, Nitin (1985) Redwattled Lapwing (Vanellus indicus) suffering from cataract. Journal of the Bombay Natural History Society 82(1):197.
Kalsi, RS; Khera, S (1986) Some observations on breeding and displacement behaviour of the Redwattled Lapwing Vanellus indicus indicus (Aves: Charadriidae). Res. Bull. Panjab Univ. 37:131–141.
Khajuria, H (1972) Nestlings of the redwattled lapwing, Vanellus i. indicus (boddaert). Pavo 8(1&2):82–83.
Koshy, MS (1989) Lapwings on a roof. Newsletter for Birdwatchers 29(7–8):7.
Krishnan, M (1998) Ubiquitous alarmist. Blackbuck. 14(3&4):88–90.
Jackson, P (1976) Redwattled Lapwing. Newsletter for Birdwatchers 16(3):11–12.
Saxena, VS (1973) Unusual nesting by Redwattled Lapwing. Indian Forester 99:33–35.
แหล่งข้อมูลอื่น

Photos of holotype for Vanellus indicus lankae เก็บถาวร 2024-08-10 ที่ เวย์แบ็กแมชชีน
| --- | --- |
การแยกแยะหน่วยอนุกรมวิธาน:  Wikidata: Q752398  Wikispecies: Vanellus indicus  ADW: Vanellus_indicus  ARKive: vanellus-indicus  Avibase: 4A30C57258175715  BirdLife: 22694013  BOLD: 113619  eBird: rewlap1  GBIF: 5229131  iNaturalist: 4871  IRMNG: 10931426  ITIS: 176489  IUCN: 22694013  NCBI: 1003845  WoRMS: 1443796  Xeno-canto: Vanellus-indicus 
กระแตแต้แว้ด
V. i. aigneri ในประเทศตุรกี
V. i. atronuchalis
ลูกนกกับไข่ในรังที่พื้น
ลูกนกจะออกจากไข่พร้อมกัน มีขนอำพรางตา จะนอนนิ่ง ๆ ถ้าตกใจ
Vanellus indicus aigneri
ลูกนกจะทิ้งรังแล้วตามพ่อแม่ไป หลังจากออกจากไข่ไม่นาน
นกบิน ให้สังเกตแถบขาวบนปีกที่ไม่เหมือนนกอื่น และแถบดำกว้างที่หาง
สมศักดิ์ ชัยสงคราม

สมศักดิ์ ชัยสงคราม (ชื่อเล่น แซมมี่; 18 ตุลาคม พ.ศ. 2481 – 18 มีนาคม พ.ศ. 2551) อดีตนักแสดงชาวไทยในบทของตัวร้าย และตัวประกอบ เจ้าของสมญา “หนวดหินลิ้นจรวด” ชื่อเล่น (แซมมี่-ได้มาสมัยไปเรียนที่อเมริกา)
สมศักดิ์ ชัยสงคราม เป็นชาวจังหวัดกาญจนบุรี เป็นนักแสดงในบทของตัวร้ายหรือตัวประกอบ ที่มักได้บทเด่นหรือเป็นตัวสีสันประกอบของเรื่องเสมอ ๆ มีเอกลักษณ์คือ โครงใบหน้ารูปสี่เหลี่ยม และไว้หนวดเหนือริมฝีปาก กับคำพูดที่ติดปากคือ "ไอ้...เยส...สะ...แม่.." เริ่มแสดงครั้งแรกจากภาพยนตร์เรื่อง ทอง ของ ฉลอง ภักดีวิจิตร ในปี พ.ศ. 2516 และผลงานเรื่องสุดท้าย คือ ซุ้มมือปืน ในปี พ.ศ. 2548 ของ สนานจิตต์ บางสะพาน ในบทของมือปืนคนสนิทของกำเนินเบิ้ม ที่รับบทโดย ธนิตย์ จิตนุกูล
ประวัติ

ชีวิตโชกโชนมาตั้งแต่เด็ก ๆ เกเรพอตัว แต่เรียนดี พ่อแม่จึงไม่ว่า จบม.6 ที่กาญจนบุรี เข้ามาเรียนช่างกลปทุมวันที่กรุงเทพฯ โดยแม่พามาฝากให้อยู่กับคนบ้านเดียวกันซึ่งเปิดโรงงานเครื่องยนต์แถวท่าพระ ฉะนั้น เขาจึงต้องช่วยทำงานหลังจากกลับจากโรงเรียน ภายหลังมีเพื่อนมากขึ้นก็เลยชวนกันซนแหลก จนเรียนไม่จบ ออกจากช่างกลฯตั้งแต่ปี 2 เลยต้องไปเป็นกระเป๋ารถสองแถวกรุงเทพ-หัวหิน ชีวิตตอนนั้นไม่เป็นโล้เป็นพาย มีเมียตั้งแต่อายุ 19-20 ปี มีลูกสาว 1 คน ลูกชาย 1 คน ตอนหลังโดนเกณฑ์ทหาร พอออกมาแล้ว บวชให้แม่
เมื่อแม่เสียชีวิตก็ไปทำงานที่โคราช ทำบาร์หากินกับทหารอเมริกัน เลยมีเส้นสายรู้จักกับคนอเมริกันเยอะ สุดท้ายได้ไปเรียนที่อเมริกา เรียนบริหารธุรกิจจนจบ กลับมาก็เป็นผู้จัดการบาร์อย่างเก่า หลังจากเลิกกับภริยาคนแรกแล้ว ต่อมามีเมียอีกคน (อายุไล่เลี่ยกับลูกสาวคนแรก!) มีลูกชายอีก 1 คน
ตอนเป็นผู้จัดการอยู่บาร์เดอะซัน พัฒน์พงษ์ ได้รู้จักคนในวงการหนังเยอะ มีเพื่อนเช่น กรุง ศรีวิไล, สรพงศ์ ชาตรี, ลักษณ์ อภิชาติ, ฤทธิ์ ลือชา, เศรษฐา ศิระฉายา, ภูมิ พัฒนายุทธ, ดามพ์ ดัสกร, วินิจ ภักดีวิจิตร เลยได้มาเล่นหนังในที่สุด
ข้อมูลจากหนังสือดาราภาพยนตร์ ปี 2523 และไดอารี่คู่ชีวิต ปี 2520 เผยแพร่​โดย ThaiMoviePosters
ในบั้นปลายชีวิตเมื่อไม่มีงานแสดง ได้รับการช่วยเหลือจากเพื่อนสนิทให้ดูแลคิวรถ​ลีมูซีน ที่สนามบินสุวรรณภูมิ และถึงแก่กรรมในปลายปี พ.ศ. 2551 ที่โรงพยาบาลเกษมราษฎร ด้วยอาการป่วยเส้นเลือดในสมองตีบ พิธีฌาปนกิจมีขึ้นที่วัดลาดพร้าว
ผลงานภาพยนตร์ > ละคร

คนบาป (2535) ช่อง 5
กาในฝูงหงส์ (2535) ช่อง 5
ชมรมขนหัวลุก ตอน งานบุญสีเลือด (2538) ช่อง 5
ชมรมขนหัวลุก ตอน เตียงไม้มรณะ (2538) ช่อง 5
แผ่นดินของเรา (2539) ช่อง 5
ชมรมขนหัวลุก ตอน สัมภเวสี (2539) ช่อง 5
กองพันทหารเกณฑ์ (2540) ช่อง 5
ชมรมขนหัวลุก ตอน หลอก (2540) ช่อง 5
ชมรมขนหัวลุก ตอน ผีถ้วยเเก้ว (2540) ช่อง 5
คู่แท้ 2 โลก (2540) ช่อง 3
เผื่อใจไว้เจ็บ (2541) ช่อง 7
สะพานรักสารสิน (2541) ช่อง 3 (รับเชิญ)
ระเบิดเถิดเทิง ตอน เมียเจ้าพ่อ (2541) ช่อง 5 (รับเชิญ)
ชมรมขนหัวลุก ตอน ตายทั้งกลม (2545) ช่อง 5
แหล่งข้อมูลอื่น

ชีวประวัติ สมศักดิ์ ชัยสงคราม ที่ ฐานข้อมูลภาพยนตร์ไทย
เซกา

บทความนี้เกี่ยวกับบริษัทผลิตวิดีโอเกม สำหรับอำเภอในจังหวัดบึงกาฬ ดูที่ อำเภอเซกา
| --- | --- |


ประเภท: บริษัทลูก ของ เซกา แซมมี โฮลดิ้งส์
อุตสาหกรรม: Video games former video game console manufacturer
ก่อตั้ง: Standard Games (1940); Service Games (May 1952)
สำนักงานใหญ่:   ญี่ปุ่น - โอตะ • โตเกียว สำนักงานสาขาต่างประเทศ:     สหรัฐอเมริกา - ซานฟรานซิสโก • แคลิฟอร์เนีย   สหราชอาณาจักร - ชิสวิค • ลอนดอน    ออสเตรเลีย - ซิดนีย์ • รัฐนิวเซาท์เวลส์ 
บุคลากรหลัก: Hajime Satomi, CEO of Sega Corp. Hisao Oguchi, President of Sega Corp. Naoya Tsurumi, Head of Sega's Entertainment Business  Alberto Sega, President and CEO of Sega West Yu Suzuki
ผลิตภัณฑ์: Hedgehog Engine Sonic the Hedgehog series Total War series Virtua Fighter series Shenmue series The House of the Dead series Phantasy Star series Panzer Dragoon series Ryu Ga Gotoku series (See complete software listing.)   SG-1000 Master System Mega Drive/Genesis(32x,CD) Game Gear Nomad Pico Saturn Dreamcast
รายได้: US$1.64 billion
พนักงาน: 3,127 (2009)
เว็บไซต์: Sega Corporation (Japan) Sega of America Sega Europe PlaySega
เซกา (อังกฤษ: Sega ; ญี่ปุ่น: セガ) เป็นบริษัทผลิตวิดีโอเกมทั้งฮาร์ดแวร์และซอฟต์แวร์สัญชาติญี่ปุ่น เดิมทีเซกาทำธุรกิจทั้งเกมคอนโซลและเกมอาเขต แต่หลังจาก ค.ศ. 2001 บริษัทได้หันมามุ่งผลิตซอฟต์แวร์เกมเพียงอย่างเดียว
สำนักงานใหญ่ของเซกาอยู่ที่เมืองโอตะ กรุงโตเกียว ประเทศญี่ปุ่น ส่วนสำนักงานใหญ่ของเซกาอเมริกาอยู่ที่เมืองซานฟรานซิสโก รัฐแคลิฟอร์เนีย สหรัฐอเมริกา เซกายุโรปมีสำนักงานใหญ่ที่กรุงลอนดอน สหราชอาณาจักร
ประวัติ

บริษัทเซกาก่อตั้งในปี ค.ศ. 1940 โดยในตอนแรกใช้ชื่อบริษัทว่า แสตนดาร์ดเกมส์ (ต่อมาเปลี่ยนชื่อเป็น เซอร์วิสเกมส์) ก่อตั้งในเกาะฮาวายประเทศสหรัฐอเมริกา โดยมีเป้าหมายในการผลิตเครื่องเล่นแบบหยอดเหรียญสำหรับผ่อนคลายขายให้กองทัพนำไปตั้งตามฐานทัพเพื่อให้ทหารได้หย่อนใจ ต่อมาบริษัทได้ย้ายที่ตั้งบริษัทไปตั้งที่ญี่ปุ่นในปี 1951 และจดทะเบียนในชื่อ "SErvice GAmes of Japan" ซึ่งเป็นที่มาของชื่อ "เซกา"
ในปี 1954 นักธุรกิจชาวอเมริกันผู้หนึ่งได้ก่อตั้งบริษัท "รอซเซน เอนเตอไพรซ์" ขึ้นในญี่ปุ่น โดยเป็นบริษัทส่งออกสินค้าทางศิลปะ ต่อมาทางบริษัทได้นำเข้าตู้ถ่ายรูปอัตโนมัติแบบหยอดเหรียญเข้ามาในประเทศญี่ปุ่น ซึ่งได้รับความนิยมอย่างคาดไม่ถึง ตู้ถ่ายรูปแบบยอดเหรียญกลายเป็นกระแสที่นิยมอย่าสูงในญี่ปุ่น บริษัทรอซเซนจึงตัดสินใจขยายกิจการโดยเริ่มนำเข้าตู้เกมแบบหยอดเหรียญเข้ามาทำตลาดด้วย
ในปี 1965 บริษัทเซอร์วิสเกมและบริษัทรอซเซนเอนเตอไพรซ์ก็ได้ควบรวมกิจการเข้าด้วยกัน กลายเป็นบริษัทใหม่ที่ชื่อ "เซกา" ภายในปีเดียวกัน เซกาได้นำเกมจำลองการขับเรือดำน้ำออกขาย ซึ่งกลายเป็นที่นิยมไปทั่วโลก
ในปี 1969 บริษัท กัลฟ์+เวสต์เทิร์น ได้เข้าซื้อบริษัทเซกาได้สำเร็จ แต่ได้อนุญาตให้นายรอซเซน CEO คนเก่าของเซกายังคงตำแหน่ง CEO ของเซกาต่อไป ภายใต้การบริหารของนายรอซเซน เซกากลายเป็นผู้ผลิตเกมรายใหญ่ ผลิตเกมที่ได้รับความนิยมมากมาย
ในปี 1983 ตลาดวิดีโอเกมซบเซาอย่างหนัก หรือที่เรียกกันว่า "ยุคล่มสลายของวิดีโอเกม" เซกาได้รับผลกระทบอย่างหนัก จนในที่สุดบริษัทกัลฟ์+เวสต์เทิร์นจึงได้ขายทรัพย์สินของเซกาที่ตนถือครองอยู่ให้กับบริษัท "บอลลี" ซึ่งเป็นบริษัทผู้ผลิตเกมพินบอลชั้นนำ ส่วนทรัพย์สินของเซกาในญี่ปุ่น นายรอซเซนอดีต CEO ได้ร่วมทุนกับนายฮายาโอะ นาคายาม่า เข้าซื้อทรัพย์สินของเซกาในญี่ปุ่น นายนาคายาม่าได้เป็น CEO คนใหม่ของเซกา ส่วนนายรอซเซนได้เป็นหัวหน้าสาขาของเซกาในอเมริกา
ในปี 1984 กลุ่มบริษัท CSK ได้เข้าซื้อบริษัทเซกา และเปลี่ยนชื่อเป็นบริษัท "เซกา เอนเตอไพรซ์ จำกัด" โดยมีสำนักงานใหญ่ในญี่ปุ่น มีนายอิซาโอะ โอคาวะเป็นประธานบริษัท และมีการนำหุ้นของบริษัทเซกาเข้าสู่ตลาดหลักทรัพย์ในปี 1986
ในปี 1986 ตลาดวิดีโอเกมในอเมริกาได้เริ่มฟื้นตัวขึ้น เซกาจึงฉวยจังหวะนี้ก่อตั้งบริษัท "เซกา ออฟ อเมริกา" ขึ้นมา และได้ผลิตเครื่องเกมคอนโซลเครื่องแรกของเซกาที่ชื่อ "มาสเตอร์ซิสเต็ม" ขึ้นมาแข่งกับแฟมิคอมของบริษัทนินเทนโด ถึงแม้เซกาจะแพ้ให้กับนินเทนโดในการขายมาสเตอร์ซิสเต็มในอเมริกาเหนือ แต่เซกาสามารถครอบครองตลาดยุโรปและบราซิลได้สำเร็จ
ประวัติ > เมกาไดรฟ์

บทความหลัก: เมกาไดรฟ์
เซกาผลิตเครื่องเกม 16 บิทที่ชื่อ "เมกาไดรฟ์" (ในอเมริกาใช้ชื่อว่า "เจเนซิส") ออกวางจำหน่ายในปี 1988 เครื่องเมกาไดรฟ์นั้นมีประสิทธิภาพสูงกว่าเครื่องแฟมิคอมหลายเท่า เซกาจึงหวังจะใช้เมกาไดรฟ์ในการตีตลาดวิดีโอเกมที่นินเทนโดครอบครองอยู่ โดยใช้สโลแกนว่า "เจเนซิสทำ ในสิ่งที่นินเทนโดทำไม่ได้" (Genesis does what Nintendon't) ซึ่งต่อมาในปี 1991 เมื่อนินเทนโดนำเครื่องเกมรุ่นใหม่ที่ชื่อ "ซูเปอร์แฟมิคอม" ออกจำหน่าย จึงเกิดการแข่งขันอย่างดุเดือดระหว่างสองบริษัท จนเรียกขานกันภายหลังว่าเป็นสงครามเกมคอนโซลที่ดุเดือดที่สุด เพื่อแข่งกับเกมชื่อดังของนินเทนโดอย่างมาริโอ เซกาพัฒนาเกมใหม่ที่มีชื่อว่า "Sonic the Hedgehog" โดยมีจุดมุ่งหมายเอาใจตลาดกลุ่มวัยรุ่นในยุคนั้น ด้วยรูปลักษณ์ที่ดูเท่ห์กว่าและการดำเนินเกมที่เร็วกว่าเกมมาริโอ
ต่อมาเมื่อสื่อบันทึกรูปแบบใหม่ที่เรียกว่า CD-ROM เริ่มเป็นที่นิยม เซกาได้พัฒนาอุปกรณ์เสริมที่ชื่อ "เซกา-CD" ซึ่งเป็นอุปกรณ์เสริมที่ทำให้เครื่องเมกาไดรฟ์สามารถเล่นเกมจากแผ่นซีดีได้ ต่อมาในปี 1994 เครื่องเกมแบบ 16 บิทเริ่มจะล้าสมัย เซกาได้พยายามยืดอายุของเครื่องเมกาไดรฟ์โดยออกอุปกรณ์ที่ชื่อ "เซกา-32X" ออกวางจำหน่าย โดยเซกา-32X จะช่วยอัพเกรดให้เครื่องเมกาไดรฟ์มีประสิทธิภาพใกล้เคียงเครื่องเกม 32 บิท แต่ก็ต้องหลีกทางให้เครื่องเกมรุ่นใหม่อย่างเพลย์สเตชันและแซทเทิร์นในที่สุด
ประวัติ > ความสำเร็จในอุตสหกรรมเกมอาเขต

ในปี 1993 เซกาได้นำเกมต่อสู้ 3 มิติ "Virtua Fighter" ออกจำหน่ายในรูปแบบของเกมตู้อาเขต ซึ่งกลายเป็นหนึ่งในผลงานที่ประสบความสำเร็จที่สุดของเซกา ด้วยตู้เกมส์อาเขตแบบใหม่ที่เซกาาพัฒนาขึ้น เวอร์ชวลไฟต์เตอร์เป็นผลงานที่ล้ำหน้าในยุคนั้นในด้านกราฟิกแบบ 3 มิติ ซึ่งเกมนี้เป็นจุดกำเนิดของเกมต่อสู้แบบ 3 มิติ
ต่อมาในปี 1994 เซกาก็ได้นำเกมแข่งรถที่ชื่อ "เดโทน่า USA" ออกวางตลาด ซึ่งกลายเป็นเกมแข่งรถแบบอาเขตที่ประสบความสำเร็จสูงสุด เป็นเกมแข่งรถที่ทำเงินได้มากที่สุดในยุคนั้น ในปีเดียวกันเซกาก็ได้นำเกม "เวอร์ชวล คอป" และ "สตาร์ วอวร์" ออกวางตลาด ซึ่งก็ประสบความสำเร็จเช่นกัน
ในปี 1994 เซกาได้เข้าซื้อบริษัทผลิตเกมพินบอล และเริ่มเข้ามาลงทุนในตลาดเกมพินบอลในอเมริกา ซึ่งต่อมาเซกากลายเป็นหนึ่งในผู้ผลิตเกมพินบอลรายใหญ่ที่สุดในโลก
ประวัติ > แซตเทิร์น

บทความหลัก: เซกา แซตเทิร์น
เซกานำเครื่องเกมรุ่นใหม่ที่ใช้ CD-ROM ที่ชื่อ "แซตเทิร์น" ออกวางจำหน่ายในปี 1994 โดยแข่งขันกับคู่แข่งอย่างเครื่องเพลย์สเตชันของโซนี่และนินเท็นโด 64ของนินเท็นโด แต่เครื่องแซทเทิร์นกลับขายไม่ค่อยดีนักในตลาดฝั่งตะวันตก เครื่องแซทเทิร์นจึงถูกเซกาทอดทิ้งในเวลาไม่นาน แต่ในญี่ปุ่น เครื่องแซทเทิร์นประสบความสำเร็จพอสมควร จึงมีเกมที่ออกวางขายเฉพาะในญี่ปุ่นออกให้กับเครื่องแซทเทิร์นจำนวนมากมาย
ปี 1997 เซกาได้ควบรวมกิจการกับบันไดชั่วคราว แต่ไม่นานหลังจากนั้นก็แยกตัวออกมา เนื่องจาก "วัฒนธรรมในการทำงานแตกต่างกัน"
ประวัติ > ดรีมแคสต์

บทความหลัก: ดรีมแคสต์
ในวันที่ 9 เดือน 9 ปี ค.ศ. 1999 เซกาได้เปิดตัวเครื่องเกมรุ่นใหม่ นั่นคือ "ดรีมแคสต์" ดรีมแคสต์นั้นมีราคาไม่แพงนัก ทั้งยังมีเทคโนโลยีชั้นสูงที่มีประสิทธิภาพสูง ทำให้สามารถเล่นเกมที่มีคุณภาพสูงกว่าเกมของนินเทนโด 64 หรือเพลย์สเตชัน พร้อมด้วยแถมโมเด็มขนาด 56K มาพร้อมกับเครื่อง ทำให้สามารถเล่นเกมดรีมแคสต์ออนไลน์ผ่านทางอินเทอร์เน็ตได้อีกด้วย พร้อมกันนี้ เซกาได้พัฒนาเกมที่สามารถใช้กับระบบออนไลน์นี้ เช่น เกม "แฟนตาซี สตาร์ ออนไลน์" ซึ่งเป็นเกมออนไลน์บนคอนโซลเกมแรกของวงการ
แต่อย่างไรก็ตาม การเปิดตัวของดรีมแคสต์ในญี่ปุ่นไม่ค่อยประสบความสำเร็จนัก เนื่องจากมีจำนวนเกมให้เลือกเล่นน้อย และบรรดานักเล่นเกมต่างกำลังรอคอยเครื่องเพลย์สเตชัน 2ที่กำลังจะออกใหม่ ทำให้เครื่องดรีมแคสต์ไม่ประสบความสำเร็จเท่าที่ควร ส่วนในตลาดฝั่งตะวันตกนั้นประสบความสำเร็จเป็นที่น่าพอใจ จนได้รับการเรียกขานว่า "การเปิดตัวอุปกรณ์ฮาร์ดแวร์ที่ประสบความสำเร็จที่สุดในประวัติศาสตร์" ในอเมริกาขายได้ถึง 500,000 เครื่องภายในอาทิตย์แรก เซกาสามารถครอบครองส่วนแบ่งการตลาดนี้ไว้ได้ในระยะเวลาหนึ่ง จนกระทั่งเครื่อง"เพลย์สเตชัน"ของโซนี่เปิดตัวในอเมริกา ซึ่งทำให้ความนิยมของดรีมแคสต์ตกต่ำลง จนสูญเสียตลาดให้กับโซนี่ในที่สุด
เครื่องดรีมแคสต์ได้สร้างนวัตถกรรมใหม่ๆหลายอย่างให้กับวงการเกม เช่น การใช้กราฟิกแบบ "เซล-เชด" ระบบที่ทำให้ติดต่อกับเกมผ่านทางไมโครโฟนได้ และเกมชื่อดังอย่างเกม "เชนมู" ที่ได้รับคำชมจากนักวิจารณ์เป็นอย่างมาก แต่อย่างไรก็ดี เกมของเซกานั้นส่วนใหญ่ไม่ค่อยได้รับความสนใจจากบรรดานักเล่นเกมส่วนมาก เนื่องจากบรรดานักเล่นเกมมัวแต่หันไปสนใจกับเครื่องเพลย์สเตชัน 2
เซกาต้องประสบกับปัญหาหนี้สิน และการเข้ามาของเพลย์สเตชัน 2 ทำให้สถานการณ์ย่ำแย่ลงไปอีก เซกาจึงตัดสินใจยุติการผลิตเครื่องดรีมแคสต์ และถอนตัวจากอุตสาหกรรมเครื่องเกมคอนโซล เครื่องดรีมแคสต์จึงเป็นเครื่องเกมคอนโซลเครื่องสุดท้ายของเซกา
เครื่องเล่นเกมคอนโซล

ผลิตภัณฑ์เครื่องเล่นเกมคอนโซลของเซกา ได้แก่ เอสจี-1000, เอสจี-1000 มาร์ก ทู, เอสซี-3000, มาสเตอร์ซิสเต็ม, เอสจี-1000 มาร์ก ทรี, เมกาไดรฟ์ (ในอเมริกาใช้ชื่อว่า Genesis) , เซกา แซตเทิร์น และ ดรีมแคสต์
เครื่องเล่นเกมพกพา

ผลิตภัณฑ์เครื่องเล่นเกมพกพาของเซกา ได้แก่ เกมเกียร์ และ Sega Nomad
ซอฟต์แวร์

เซก้ามีซีรีส์เกมที่มีชื่อเสียงหลายเกม เช่น Sonic the Hedgehog และ Virtua Fighter
แหล่งข้อมูลอื่น

เก็บถาวร 2007-09-29 ที่ เวย์แบ็กแมชชีน
สไปร์ท (แร็ปเปอร์)

| SPRITE |
| --- | --- |
เกิด: 30 ตุลาคม พ.ศ. 2548 (19 ปี) จังหวัดฉะเชิงเทรา ประเทศไทย 
สัญชาติ: ไทย 
อาชีพ: แร็ปเปอร์, นักร้อง
ปีปฏิบัติงาน: พ.ศ. 2562 - ปัจจุบัน
องค์การ: HYPETRAIN (NINO)
มีชื่อเสียงจาก: สไปร์ท (แร็ปเปอร์), สไปร์ท ซุปเปอร์เท็น, SPRITE
ครอบครัว: บิดามารดา น้องชาย และตน 4
อาชีพทางดนตรี
แนวเพลง: ป็อป ร็อค แร็ป
เครื่องดนตรี: เสียงร้อง
 
ศุกลวัฒน์ พวงสมบัติ (ชื่อเล่น สไปร์ท; เกิดวันที่ 30 ตุลาคม พ.ศ. 2548, ที่จังหวัดฉะเชิงเทรา ประเทศไทย) เป็นแร็ปเปอร์ นักร้อง-นักเเต่งเพลง พิธีกรชาวไทย และมีผลงานที่มีชื่อเสียง เช่น "เพลงทน",  ค่ายเพลง HYPETRAIN (NINO),  " บังอร ", "KIMINOTO" ft.ยังโอม มีชื่อในวงการเพลงว่า สไปร์ท (อังกฤษ: SPRITE) หรือสไปร์ท เเร็ปไทย
ประวัติ

ศุกลวัฒน์ พวงสมบัติ เกิดวันที่ 30 ตุลาคม พ.ศ. 2548 ที่จังหวัดฉะเชิงเทรา ประเทศไทย เป็นบุตรคนโตของบิดามารดา และมีน้องชาย 1 คน
ครอบครัวของศุกลวัฒน์ เป็นครอบครัวที่มีรายได้พอใช้จ่ายในครอบครัว บิดา ทำงานบริษัท มารดา เป็นพนักงานทำงานที่โรงพยาบาล ทางครอบครัวจะใช้เวลาว่างในการหารายได้มาเลี้ยงครอบครัว โดยมักมาขายของ ที่ตลาดนัด และงาน เทศกาลต่างๆ โดยงานที่ครอบครัวทำจะเป็นช่วงเวลากลางคืน ศุกลวัฒน์ อดทนหารายได้ และตั้งใจเรียน  ศุกลวัฒน์ เริ่มศึกษาชั้นมัธยมศึกษา ที่ โรงเรียนพระพิมลเสนี (พร้อม หงสกุล)
ศุกลวัฒน์ เริ่มมีชื่อเสียง จากการที่ตนได้ไปประกวดรายการ ซูเปอร์เท็น ซีซั่น 2 ในการร้องเพลงลูกทุ่ง ที่ตนได้ฝึกฝนมา จนเป็นที่พูดถึงในสังคมออนไลน์
ศุกลวัฒน์ประสบความสำเร็จในเพลง "ทน" ที่มียอดดูมากกว่า 400 ล้านวิวในยูทูบรวมถึงติดชาร์ตบิลบอร์ดด้วย และมีเพลง "เดียวดาย", "ปิก้า ปิก้า", "บังอร", "ไอต้าว", "ดาวดึงส์ " , "ปิ้ว ปิ้ว" และ ฯลฯ
ผลงาน > เพลง

สะพานไม้ไผ่ (พ.ศ. 2561)
ไม่เป็นไร (พ.ศ. 2562)
ไอ้ต้าว (พ.ศ. 2563)
เดียวดาย (พ.ศ. 2563)
ปิก้า ปิก้า (พ.ศ. 2563)
เพชรเม็ดโต (พ.ศ. 2563)
เล่าเรื่องผี (พ.ศ. 2563)
ผมเจอสาว (พ.ศ. 2563)
Uzi (พ.ศ. 2563)
ทน ft.GUYGEEGEE (พ.ศ. 2564)
เกี้ยวพาราสี (พ.ศ. 2564)
แม่บังอร (พ.ศ. 2564)
ปิ้ว ปิ้ว ft.GUYGEEGEE (พ.ศ. 2564)
อิตา อิตา ft.OG BOBBY, DON KIDS (พ.ศ. 2564)
ย้าย (พ.ศ. 2564)
ดาวดึงส์ (พ.ศ. 2564)
คิมิโนโตะ ft.YOUNGOHM (พ.ศ. 2565)
ไอ้หนุ่ย ft.SEEDAA THEVILLAIN, RachYO (พ.ศ. 2565)
รักใครไม่เป็น ft.GUYGEEGEE (พ.ศ. 2565)
BTS (พ.ศ. 2565)
คำพลีชีวิต (พ.ศ. 2565)
น่ารักชิบปุ๋ง (พ.ศ. 2565)
สาวเมืองน่าน (พ.ศ. 2566)
ลูกเทวดา ft.GUYGEEGEE (พ.ศ. 2566)
BAD ft.SARAN, DIAMOND MQT (พ.ศ. 2566)
จิ๊กโก๋ลาบวช (พ.ศ. 2566)
ธรรมใจ (พ.ศ. 2566)
คนละมอง (พ.ศ. 2566)
สองล้อไม่ง้อรัก ft.M-PEE, MIKI (พ.ศ. 2567)
ไอ้หนุ่มคนนี้มันชอบเธอ ft.1ST (พ.ศ. 2567)
Young Money ft.1ST (พ.ศ. 2567)
โซซัดโซเซ ft.1ST (พ.ศ. 2567)
ตามหาคนหาย ft.1ST (พ.ศ. 2567)
Cupid ft.1ST (พ.ศ. 2567)
คุณผู้หญิง ft.1ST (พ.ศ. 2567)
ไม่ลืม ft.PMC ปู้จ๋านลองไมค์ (พ.ศ. 2567)
คำเปิดใจ ft.Super Richy, NINO, MIKI, MONA V (พ.ศ. 2567)
เพื่อนอย่างเก่า ft.NAMEMT (พ.ศ. 2567) (เพลงประกอบภาพยนตร์ "วัยเป้ง นักเลงขาสั้น 2")
ผลงาน > ภาพยนตร์

วัยเป้ง นักเลงขาสั้น 2 (พ.ศ. 2567)
เเหล่งข้อมูลอื่น

สไบร์ท ซุปเปอร์เท็น เฟซบุ๊กโปรไฟล์ (ส่วนตัว)
SPRITEDEKZA อินสตาแกรม (ส่วนตัว)
รากแก้ว

| รากแก้ว |
| --- | --- |
แนว: โรแมนติก ดราม่า
บทประพันธ์: ศรุฑ สามงามแจ่ม
กำกับโดย: เอกสิทธิ์ ตระกูลเกษมสุข
แสดงนำ: คริส หอวัง สุภัสสรา ธนชาต พชร จิราธิวัฒน์ หลุยส์ สก๊อต ณัฐฐชาช์ บุญประชม ราศี วัชราพลเมฆ
ดนตรีแก่นเรื่องเปิด: ของรักของหวง - นิภาภรณ์ ฐิติธนการ
ดนตรีแก่นเรื่องปิด: คว้า - มารี เออเจนี เลอเลย์
ประเทศแหล่งกำเนิด:  ไทย
จำนวนตอน: 12 (ณ วันที่ 30 พฤศจิกายน 2565 (2565-11-30)) 
การผลิต
ควบคุมงานสร้าง: สายทิพย์ มนตรีกุล ณ อยุธยา
สถานที่ถ่ายทำ:  ไทย
ความยาวตอน: 120 นาที
บริษัทผู้ผลิต: บริษัท เช้นจ์ 2561 จำกัด
ออกอากาศ
สถานีโทรทัศน์: ช่อง 3 เอชดี
ออกอากาศ: 20 ตุลาคม พ.ศ. 2565 – 30 พฤศจิกายน พ.ศ. 2565
ละครเรื่องก่อนหน้า: ซุปตาร์2550
ละครเรื่องถัดไป: มัดหัวใจยัยซุปตาร์
รากแก้ว (อังกฤษ: The Root) เป็นละครชุดของไทย ผลิตโดย บริษัท เช้นจ์ 2561 จำกัด สร้างจากบทประพันธ์ของ กฤษณา อโศกสิน นำแสดงโดย คริส หอวัง สุภัสสรา ธนชาต พชร จิราธิวัฒน์ หลุยส์ สก๊อต ณัฐฐชาช์ บุญประชม และ ราศี วัชราพลเมฆ กำกับการแสดงโดย เอกสิทธิ์ ตระกูลเกษมสุข ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ พิศวาสฆาตเกมส์, คือเธอ, สายลับลิปกลอส, มัดหัวใจยัยซุปตาร์ และ ซุปตาร์2550 โดยออกอากาศทุกวันพุธและพฤหัสบดี เริ่มตอนแรกวันพฤหัสบดีที่ 20 ตุลาคม พ.ศ. 2565 ต่อจากละครเรื่องซุปตาร์2550
ก่อนหน้านั้นละครเรื่องรากแก้วได้เคยถูกนำมาสร้างเป็นภาพยนตร์แล้วครั้งหนึ่งเมื่อปี พ.ศ. 2530 โดยค่าย พี.ดี. โปรโมชั่น ของอาจารย์ไพจิตร ศุภวารี จากการกำกับของแม่หนู-สรวงสุดา ชลลัมพี ใช้ชื่อว่า พิศวาส นำแสดงโดย เพ็ญพักตร์ ศิริกุล รับบท รังรอง, อรพรรณ พานทอง รับบท โรยทองทราย, สุชาติ ชวางกูร รับบท ริบดิน และเกรียงไกร อุณหะนันทน์ รับบท กิดา
งานสร้าง

ในวันอังคารที่ 9 มีนาคม พ.ศ. 2564 ทางกองละครเรื่อง รากแก้ว ได้ทำการลองเสื้อผ้าของนักแสดงอาทิ คริส หอวัง เก้า สุภัสสรา พีช พชร และ หลุยส์ สก๊อต กระทั่งวันพฤหัสบดีที่ 22 กันยายน พ.ศ. 2565 ทางค่าย เชนจ์ 2561 และนักแสดงได้ทำการบวงสรวงละครเอาฤกษ์เอาชัยที่ สตูดิโอช่อง 3 หนองแขม
นักแสดง > นักแสดงหลัก

| นักแสดง | แสดงเป็น | บุคลิกตัวละคร |
| --- | --- | --- |
| คริส หอวัง | รังรอง นฤบดี (รอง) | สาวใหญ่ ใจร้อน อารมณ์รุนแรง มีรสนิยมชอบผู้หญิงด้วยกัน รักใครรักจริง พร้อมทุ่มเทให้ทุกอย่าง แต่ขี้หวง ขี้หึง ไม่แคร์ใคร และพร้อมระเบิดอารมณ์ใส่ใครก็ได้ ชอบเอาชนะ ไม่ยอมแพ้ใครง่ายๆ โดยเฉพาะกับผู้ชาย เพราะฝังใจที่เคยถูกผู้ชายทำร้าย |
| สุภัสสรา ธนชาต | โรยทองทราย เอ็งสกุล (ทราย) | สาวสวยวัยรุ่นมีเสน่ห์ ภายนอกสวยงามสะดุดตา แต่ลึกๆภายใน ใจร้อน เอาแต่ใจตัวเอง อยากได้อะไรต้องได้ เพราะถูกเลี้ยงดูมาอย่างผิดๆ ทำให้กลายเป็นคนเก็บกด ชอบแสดงออกอย่างคนใจแตก ประชดชีวิต |
| พชร จิราธิวัฒน์ | ริบดิน นวรัตน์ (ดิน) | หนุ่มน้อย ลูกชายคนเดียวของเศรษฐีไร่ชาภาคเหนือ เอาแต่ใจตัวเอง ขี้เบื่อ ชอบใช้ชีวิตอย่างเป็นอิสระ อยากใช้เงินเท่าไหร่ก็ได้ ไม่อยากทำงานก็ไม่ทำ |
| หลุยส์ สก๊อต | กิดา | ชายหนุ่มหน้าตาดี สุภาพ สมบูรณ์แบบ เป็นคนมีความรู้ความสามารถ อบอุ่น อ่อนโยน และมีความรับผิดชอบ แต่ลึกๆ จิตใจอ่อนไหว ทำให้ครอบครัวมีปัญหา |
| ณัฐฐชาช์ บุญประชม | อ.ชารวี (ชา) | หญิงสาวสวย ตัวคนเดียว พ่อแม่เสียชีวิตหมด เติบโตมาอย่างดิ้นรน สู้ชีวิต ด้วยความไม่ปล่อยวาง ทำให้มีปมด้อย เคร่งเครียดจริงจังกับชีวิต และไม่สามารถทำให้ครอบครัวมีความสุขแต่ภายนอกแสดงออกว่าเป็นคนน่าสงสาร |
| ราศี วัชราพลเมฆ | กัทลี (ลี) | พี่สาวของกิดา เป็นผู้หญิงทำงานเก่ง ฉลาด รู้จักวางตัวต่อหน้าคน เป็นคนมั่นใจในตัวเอง รักและหลงน้องชาย ต้องการควบคุมชีวิตของน้อง |
นักแสดง > นักแสดงสมทบ

| นักแสดง | แสดงเป็น | บุคลิกตัวละคร |
| --- | --- | --- |
| พิง ลำพระเพลิง | สถิต เย็นฤทัย | สามีของอุทุมพร ขี้เมา ไม่ทำงาน เป็นคนมีความรู้ แต่ล้มเลว จนกลายเป็นคนเลื่อนลอย ติดเหล้า ไม่ทำงาน ชอบเดินทางไปหาเพื่อนในที่ต่างๆ เพื่อขอเงินไว้ใช้กินเหล้า |
| วรฤทธิ์ เฟื่องอารมย์ | คุณวุฒิ | สามีเก่าของรังรอง เคยร่ำรวย แต่มีปัญหาทางธุรกิจ ตกอับ กลายเป็นคนเห็นแก่เงิน เห็นแก่ตัว เจ้าคิดเจ้าแค้น โมโหร้าย |
| อภินันท์ ประเสริฐวัฒนกุล | เอกราช นฤบดี (เอก) | พี่ชายของรังรอง เป็นคนขี่โอ่ คิดการณ์ใหญ่ หน้าใหญ่ ทำอะไรเกินตัว ไม่ประมาณตน |
| กาญจนาพร ปลอดภัย | อุทุมพร เย็นฤทัย (ทุม) | เลขาของรังรอง เป็นคนจิตใจดี คุยเก่ง มีชีวิตชีวา ไม่เก็บเอาปัญหาของชีวิตมาคิด ปล่อยวาง ทั้งๆที่มีปัญหาครอบครัว มีสามีที่ไม่ค่อยรับผิดชอบ ทำให้ต้องดูแลค่าใช้จ่ายในบ้านคนเดียว แต่ก็สามารถใช้ชีวิตประจำวันแบบมีความสุขตามอัตภาพได้ |
| ชิดจันทร์ ห่ง | ศรีทิพย์ นวรัตน์ (ทิพย์) | พี่สาวของริบดิน เป็นคนเจ้ากี้เจ้าการ เอาแต่ใจ รักน้องชาย หวงน้องชาย และสปอยล์น้องชายอยากควบคุมทุกอย่าง |
| เทวินทร์ สุรเชิดเกียรติ | อ.สุนัย (นัย) | อาจารย์มหาวิทยาลัย/ชู้รัก อ.ชารวี |
| ชลิต เฟื่องอารมย์ | อาเกียง เอ็งสกุล | พ่อโรยทองทราย ณรงค์ รุ่งโรจน์ และรักชาติ |
| ฉัตรฑริกา สิทธิพรม | สายขวัญ (ขวัญ) | เพื่อนของศรีทิพย์ เป็นสาวเหนือ ใจเย็น พูดจาอ่อนหวาน ทำทุกอย่างเพื่อความรัก ถึงแม้จะรู้ว่าไม่เหมาะสม แต่เวลาเอาเรื่องก็สู้คน |
| ทัศน์วรรณ เสนีย์วงศ์ ณ อยุธยา | พิมลักษณ์ | แม่คุณวุฒิ |
| ศิรินุช เพ็ชรอุไร | ป้านวม | แม่บ้านประจำบ้านของรังรอง เป็นคนดูแลทุกอย่างในบ้าน เป็นคนซื่อสัตย์ เข้มงวดเห็นอะไรไม่ถูกใจก็บ่นไปเรื่อย แต่ไม่มีพิษไม่มีภัย |
| อรอานิญช์ พีรชาขจรพัฒน์ | นง | แม่บ้านประจำบ้านของรังรอง เป็นคนดูแลทุกอย่างในบ้าน เป็นคนซื่อสัตย์ เข้มงวดเห็นอะไรไม่ถูกใจก็บ่นไปเรื่อย แต่ไม่มีพิษไม่มีภัย |
| ธีราเมท พีรบวรสุข | ณรงค์ เอ็งสกุล (รงค์) | น้องชายของโรยทองทราย/ลูกชายคนที่สองของอาเกียง |
| ทินภัทร ทินกร | รุ่งโรจน์ เอ็งสกุล (โรจน์) | น้องชายของโรยทองทราย/ลูกชายคนที่สามของอาเกียง |
| สุริยาวิชญ์ ถนอมชัยสนิท | รักชาติ เอ็งสกุล (ชาติ) | น้องชายของโรยทองทราย/ลูกชายคนที่สี่ของอาเกียง |